Det er med en trist mine, at kredsformanden for SF i Vesthimmerland Niels Heelbøll skal sige farvel til det norjyske folketingsmedlem Pernille Vigsø Bagge. - Det er vi kede af. Hun har hele tiden snakket om, at hun ikke ville forsætte altid, men vi mister en god kandidat og et godt folketingsmedlem. Niels Heebøll mener, at Pernille Vigsø Bagges afgang ikke kun er et tab for partiet, men også for lokasamfundet. - Vi har været glade for at have et folketingsmedlem med lokal forankring, som stadig bor i kredsen og tager lokale sager op. På trods af den triste nyhed er Niels Heebøll optimistisk for fremtiden. - Nu skal vi finde en ny kandidat. Men vi vil lige afvente formandsvalget i SF. Og vi håber da, at regeringen og Pernille bliver siddende valgperioden ud.

Opsummering:
SF's kredsformand i Vesthimmerland Niels Heebøll synes, at det er et trist farvel.